**แบบตารางข้อมูล**

**ความเห็นหน่วยงานต่อข้อเสนอเพื่อปฏิรูปกระทรวงมหาดไทย ของสมาคมนักปกครองแห่งประเทศไทย**

**ชื่อหน่วยงาน ................................................................... ชื่อเจ้าหน้าที่ติดต่อ ……………………………………… โทร. .........................................**

| **ที่** | **ประเด็นข้อเสนอ**  **ของสมาคมนักปกครองฯ** | **ความเห็นของหน่วยงาน** | | |
| --- | --- | --- | --- | --- |
| **รายละเอียด** | **ความเห็นของกรม/หน่วยงาน** | **หน่วยงานที่เกี่ยวข้อง** |
| **ก**  **(๑)** | **จัดตั้งและโอนองค์กรระดับกรม**  **ตั้งกรมผังเมือง (แยกออกจากกรมโยธาฯ)**  เหตุผล : งานด้านผังเมืองเป็นงานสำคัญยิ่งของการตั้งรกรากและถิ่นฐานของสังคม เป็นงาน ซึ่งทำให้คนมีความสุขและมีคุณภาพชีวิตดีในการอยู่ร่วมกัน ลดความขัดแย้งในการพัฒนาสังคม ทั้งเมืองและชนบท จัดระเบียบการอยู่อาศัย และการประกอบอาชีพ บริหารจัดการสิ่งแวดล้อมและสภาพแวดล้อมของประชาชน และรักษาสภาพแวดล้อมอย่างยั่งยืน | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมโยธาธิการและผังเมือง  2. กพร.สป. |
| **(๒)** | **ตั้งสำนักบริหารที่ดินสาธารณประโยชน์**  **(ระดับกรม)**  เหตุผล : ที่ดินของแผ่นดินในรูปแบบอื่นๆ มีหน่วยงานระดับกรมดูแลชัดเจน เช่น ที่ราชพัสดุ ที่ป่าไม้ และที่ดินของเอกชน โดยที่สาธารณประโยชน์ของแผ่นดินมีมูลค่ามหาศาล ยิ่งนับนานวันยิ่งเพิ่มมูลค่า แต่ขาดองค์กรหลักๆ ดูแล ซึ่งขณะนี้กรมที่ดิน กรมการปกครอง และองค์กรปกครองส่วนท้องถิ่น ต่างก็ไม่รับผิดชอบ ปล่อยให้มีการบุกรุกจากภาคเอกชนเกิดความเสียหายมาก ซึ่งเรื่องนี้ อดีตนายกฯทักษิณเคยสั่งให้กระทรวงมหาดไทยตั้งบริษัท ขึ้นในกรมที่ดิน เพื่อบริหารจัดการและหาประโยชน์ ซึ่งไม่เหมาะสม | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมที่ดิน  2. กรมการปกครอง  3. กรมส่งเสริมการปกครองท้องถิ่น  4. กพร.สป. |
| **(๓)** | **โอนกรมตรวจคนเข้าเมือง (ตม.) สังกัดกระทรวงมหาดไทย**  เหตุผล : งานตรวจคนเข้าเมือง เป็นภารกิจของกระทรวงมหาดไทยตามกฎหมาย พ.ร.บ.ตรวจคนเข้าเมือง และงานเกี่ยวกับผู้คนก็เป็นงานของกระทรวงมหาดไทย เกี่ยวข้องกับความมั่นคง ของชาติ ซึ่งรวมทั้งคนเข้าเมืองโดยชอบด้วยกฎหมายและผู้อพยพและย้ายถิ่นฐานเข้าเมืองโดยมิชอบด้วย รวมถึงงานเกี่ยวกับชนกลุ่มน้อยทั้งที่อพยพเข้ามาและชุมชนตามตะเข็บชายแดน ซึ่งกรมการปกครองดูแลอยู่ | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมการปกครอง  2. กองการต่างประเทศ สป. |
| **(๔)** | **โอนกรมราชทัณฑ์มาสังกัดกระทรวงมหาดไทย**  เหตุผล : ภารกิจของราชทัณฑ์เป็นปลายน้ำของกระบวนการยุติธรรมก็จริงอยู่ แต่ผู้ต้องขัง เป็นผู้คนซึ่งอยู่ในความรับผิดชอบของกระทรวงมหาดไทย พอพ้นโทษต้องกลับมาอยู่หมู่บ้าน เรือนจำทุกประเภทจึงควรให้ฝ่ายปกครองเข้าไปมีส่วนร่วมในการพัฒนาผู้ต้องโทษ ในอดีตกระทรวงมหาดไทยทำหน้าที่ดูแล และรับผิดชอบเรือนจำ จะมีปัญหาน้อยมาก ปัจจุบันเรือนจำมีปัญหามากเท่าที่เป็นข่าวอยู่ในขณะนี้ โดยเฉพาะปัญหายาเสพติด | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมการปกครอง  2. กพร.สป. |
| **ข** | **แก้ไขกฎหมาย ลดการแทรกแซงทางการเมือง**  เหตุผล : ตามมาตรา 266 แห่งรัฐธรรมนูญแห่งราชอาณาจักรไทย ปี 2550 ซึ่งได้ถูกยกเลิกไปแล้ว แต่เชื่อว่าหากมีฉบับใหม่ก็จะยังคงหลักการนี้ไว้ ที่ห้ามมิให้นักการเมืองแทรกแซงการแต่งตั้งข้าราชการ ซึ่งควรแก้ไข พ.ร.บ.ข้าราชการ พลเรือน ... (กฎหมายลูกให้สอดคล้องกับรัฐธรรมนูญ) แต่ทั้งนี้ ข้าราชการประจำกับข้าราชการการเมืองก็เปรียบเสมือนเหรียญสองด้าน ต้องทำงานร่วมกัน จึงควรให้นายกรัฐมนตรีมีอำนาจโยกย้ายเฉพาะปลัดกระทรวงได้ | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | กองการเจ้าหน้าที่ สป. |
| **ค** | **ยุบเลิกองค์การบริหารส่วนจังหวัด**  เหตุผล : อบจ. เป็นองค์กรปกครองส่วนท้องถิ่นรูปแบบหนึ่งจัดตั้งในสมัยที่ อบต.ยังไม่เกิดขึ้น ในพื้นที่ บัดนี้ อบต. และเทศบาลเต็มพื้นที่แล้ว ทำให้ อบจ.ไม่มีพื้นที่ในการบริหาร จึงเป็นองค์กรประหลาดที่มีเม็ดเงินมาก โดยไม่มีพื้นที่จัดการและต้องอาศัยพื้นที่ของ อบต. ซึ่งหากยุบ อบจ. ก็จะเป็นการประหยัดงบประมาณแผ่นดิน ทั้งเงิน คน และทรัพยากร และโอนคน งบประมาณ และทรัพย์สินไปจัดตั้งสำนักงาน รพช. แทน เน้นพัฒนา อบต.ให้เข้มแข็งเพราะใกล้ชิดประชาชน | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมส่งเสริมการปกครองท้องถิ่น  2. สำนักนโยบายและแผน สป. |
| **ง** | **คัดค้านร่าง พ.ร.บ.จังหวัดจัดการตนเอง พ.ศ. ..**  เหตุผล : รัฐธรรมนูญทุกฉบับ ระบุว่าประเทศไทยเป็นรัฐเดี่ยว เป็นราชอาณาจักร อันแบ่งแยกมิได้ การตรา พ.ร.บ.ฉบับนี้ จึงมีเป้าหมายไปสู่การเป็นรัฐอิสระ ปกครองตนเอง ซึ่งอาจเกิดผลกระทบ ในอนาคตที่จะมีการแบ่งแยกดินแดนเกิดขึ้น ทุกวันนี้ประชาชนในแต่ละจังหวัดมีผลกระทบในด้านความไม่เท่าเทียมกันตามรัฐธรรมนูญ (งบฯ จังหวัด 70 : 30) การเลือกตั้งผู้ว่าราชการจังหวัดจึงส่งเสริมผู้มีอิทธิพลท้องถิ่นและเป็นนักการเมืองอาชีพ ทำให้ประชาชนขัดแย้งมากขึ้นจากที่ประจักษ์ในขณะนี้ ที่สำคัญยังเป็นการลดพระราชอำนาจของพระมหากษัตริย์ | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมการปกครอง  2. กรมส่งเสริมการปกครองท้องถิ่น  3. สำนักกฎหมาย สป.  4. กพร.สป. |
| **จ** | **พลิกบทบาทของผู้ว่าราชการจังหวัดในภูมิภาคให้เข้มแข็งทั้งด้านงบประมาณและบริหารบุคคล**  เหตุผล : ภารกิจของจังหวัดมีความสลับซับซ้อนมากขึ้น ผู้คนมากขึ้น มีการแข่งขันแก่งแย่งในทุกๆ ด้าน ปัญหาที่เกิดขึ้นยุ่งยาก และต้องมีอำนาจในการตัดสินใจแทนส่วนกลาง เพราะฉะนั้นจึงต้องมอบอำนาจให้ผู้ว่าราชการจังหวัดมีความเข้มแข็ง เมื่อเข้มแข็งแล้ว นายกรัฐมนตรีและกระทรวง กรม ก็จะลดภาระ เพราะผู้ว่าราชการจังหวัดสามารถแก้ปัญหาภายในจังหวัดได้ | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมการปกครอง  2. สำนักพัฒนาและส่งเสริมการบริหารราชการจังหวัด สป.  3. สำนักกฎหมาย สป. |
| **ฉ** | **อำนาจการสอบสวนคดีอาญาบางประเภท**  เหตุผล : สตช. เคยศึกษาไว้ว่าอำนาจการสอบสวนคดีอาญาบางประเภท ควรโอนให้ มท. รับผิดชอบเพราะคดีคั่งค้างมาก อำนาจการสอบสวนคดีอาวุธปืน สถานบริการและการพนัน ควรให้ฝ่ายปกครองรับผิดชอบ | 1. ความเป็นมาของเรื่อง …………………….  2. สภาพการณ์ปัจจุบัน ...........................  3. ความเป็นไปได้ของข้อเสนอ ................  4. ระเบียบ/กฎหมายที่เกี่ยวข้อง ............. |  | 1. กรมการปกครอง  2. สำนักกฎหมาย สป. |

**หมายเหตุ** 1. สามารถดาวน์โหลดไฟล์แบบตารางข้อมูลนี้ได้ จากเว็บไซต์ สดร. (http://www.stabundamrong.go.th) หัวข้อ ปฏิรูปประเทศไทย

2. ส่งข้อมูลให้สถาบันดำรงราชานุภาพ สป. พร้อมทั้งส่งสำเนาทางไปรษณีย์อิเล็กทรอนิกส์ research\_moi@hotmail.com ภายในวันที่ ๒๘ พฤศจิกายน ๒๕๕๗

๓. หากมีข้อสงสัย สามารถประสานติดต่อเจ้าหน้าที่สถาบันดำรงราชานุภาพ (๑) นายวัชรพงษ์ จิโสะ โทร 0 89875 8300

(๒) นายณัฐพล เพชรฉกรรจ์ โทร 0 87002 6771